Kõigepealt olid sa üks paljude seast, siis sai sinust Albioni kangelane, nüüd on sul võimalik asuda Albioni troonile. Nõnda võib Lionhead Studiosi  kuulsa Fable maailma sarja eelnevad, praegused ja tulevased osad kokku võtta. Tulevikuosast, ehk "Fable III"-st võib nüüd rääkida kui millestki kindlast, sest täna Kölnis toimuval GamesCom-il kuulutas Peter Molyneux välja sarja kolmanda osa ja lisas, et see peaks jõudma Xbox 360 konsoolile järgmise aasta lõpuks.